Návrh

VYHLÁŠKA

Ministerstva školstva, vedy, výskumu a športu Slovenskej republiky

z ... 2015,

o informačnom systéme športu

Ministerstvo školstva, vedy, výskumu a športu Slovenskej republiky (ďalej len „ministerstvo“) podľa § 100 ods. 1 písm. a), b), c) a e) zákona č. .../2015 Z. z. o športe a o zmene a doplnení niektorých zákonov ustanovuje:

§ 1

Predmet úpravy

Táto vyhláška upravuje podrobnosti o

štruktúre, spôsobe a formáte zverejňovania údajov, informácií a dokumentov na webovom sídle športovej organizácie a v informačnom systéme športu,

spôsobe a pravidlách synchronizácie údajov v informačnom systéme športovej organizácie alebo na webovom sídle športovej organizácie s údajmi v informačnom systéme športu,

vykonaní volieb do orgánov športovej organizácie elektronickou formou prostredníctvom informačného systému športu a

spôsobe zapisovania údajov do registra fyzických osobách v športe a do registra právnických osobách v športe, ich zmien a výmazu.

§ 2

Štruktúra, spôsob a formát

Údaje, informácie a dokumenty sa zverejňujú v tejto štruktúre:

Športová organizácia sprístupňuje na svojom webovom sídle bez obmedzení tieto údaje, informácie a dokumenty:

Športová organizácia sprístupňuje na svojom webovom sídle na základe autorizovaného prístupu tieto údaje, informácie a dokumenty:

V informačnom systéme športu sa sprístupňujú bez obmedzení tieto údaje, informácie a dokumenty:

V informačnom systéme športu sa sprístupňujú na základe autorizovaného prístupu tieto údaje, informácie a dokumenty:

§ 3

Synchronizácia

Údaje v informačnom systéme športovej organizácie s údajmi v informačnom systéme športu sa synchronizujú podľa týchto pravidiel:

§ 4

Voľby

Ak sa v súvislosti s voľbou zasiela osobám oprávneným hlasovať elektronický dokument, tento bude zaslaný vo formáte v súlade s osobitným predpisom,[[1]](#footnote-2)) a pripojí sa aj k zápisu o voľbe.

Predkladateľ zasiela návrh osobám oprávneným hlasovať s primeraným časovým predstihom, najmenej päť dní pred stanoveným posledným dňom hlasovania, ak v odôvodnených prípadoch nie je stanovená iná lehota v súlade so všetkými stanovenými náležitosťami, ktoré vyplývajú pre predkladateľa návrhu a so všetkými náležitosťami a informáciami nevyhnutnými k objektívnemu rozhodnutiu.

Predkladateľ v predloženom návrhu určí jednotlivé možnosti hlasovania, najmä „áno“ alebo „nie“, „za“ alebo „proti“, „schvaľujem“ alebo „neschvaľujem“ a „zdržiavam sa“.

Fyzická osoba poverená športovou organizáciou vedie v informačnom systéme športu evidenciu hlasovania, ktorá je podkladom pre vyhotovenie zápisu o hlasovaní.

Predkladateľ návrhu alebo fyzická osoba poverená športovou organizáciou môže na žiadosť osoby oprávnenej hlasovať lehotu na hlasovanie primerane predĺžiť.

Hlasovanie je skončené v čase o 24:00 dňa, ktorý bol určený ako posledný deň hlasovania, ak nebola lehota na hlasovanie predĺžená.

Pri hlasovaní v lehote určenej podľa dní sa do lehoty nepočíta deň, v ktorý bol návrh zaslaný osobám oprávneným hlasovať.

Predkladateľ návrhu je povinný oznámiť výsledky voľby najneskôr do piatich kalendárnych dní po skončení hlasovania.

Pri hlasovaní prostredníctvom informačného systému športu je hlasovanie na základe plnej moci neprípustné. Hlasovanie z autorizovaného prístupu osoby oprávnenej hlasovať sa považuje za hlasovanie tejto osoby.

Hlasovanie prostredníctvom informačného systému športu je platné, ak

bol návrh riadne oznámený všetkým osobám oprávnený hlasovať na adresy elektronickej pošty určené týmito osobami,

sa hlasovania v stanovenej lehote zúčastnila nadpolovičná väčšina osôb oprávnených hlasovať zaslaním jednoznačnej odpovede obsahujúcej jednu z ponúkaných možnosti bez pripomienok, podmienok a výhrad.

Ak osoba oprávnená hlasovať sa k predloženému návrhu nevyjadrí, alebo sa vyjadrí inak ako spôsobom určeným predkladateľom, táto osoba sa nezohľadňuje v počte hlasov určených športovou organizáciou na platnú voľbu.

§ 5

Zápis údajov

Oprávnené osoby na zápis údajov do jednotlivých registrov informačného systému športu vykonávajú zápis prostredníctvom elektronických formulárov na webovom sídle určenom ministerstvom, a to na základe autorizovaného prístupu prostredníctvom prihlasovacieho hesla a jedinečného prihlasovacieho mena.

Prihlasovacie heslo pre prvé prihlásenie oprávnenej osoby generuje informačný systém športu, ďalšie prihlasovacie heslá platné najmenej počas troch dní a najviac počas šiestich mesiacov si vytvára oprávnená osoba. Každé podozrenie, že došlo k prezradeniu, odhaleniu alebo uhádnutiu hesla, je potrebné nahlásiť správcovi prístupových práv k príslušnému registru a toto heslo bezodkladne zmeniť; to platí aj ak sa tak stane v lehote kratšej ako tri dni od ostatnej zmeny hesla.

Prihlasovacie heslo

má najmenej 8 znakov obsahujúcich najmenej

jedno veľké písmeno,

jedno malé písmeno a

jednu číslicu a

neobsahuje

rovnaké za sebou idúce identické znaky,

informáciu spojenú s oprávnenou osobou, najmä meno, telefónne číslo, dátum narodenia alebo rodné číslo,

informáciu spojenú so zamestnávateľom oprávnenej osoby, najmä názov zamestnávateľa alebo názov organizačného útvaru.

Na prenos dátových prvkov pri výmene údajov medzi súčasťami informačného systému športu sa použijú štandardy podľa osobitného predpisu.[[2]](#footnote-3))

Pri popise dátových prvkov sa v registroch podľa tejto vyhlášky používa jazyk Extensible Markup Language (.xml) podľa schémy určenej ministerstvom. Schéma a dátové prvky sa vytvárajú a používajú v súlade s osobitným predpisom.1)

§ 6

Účinnosť

Táto vyhláška nadobúda účinnosť 1. januára 2016.

 minister

1. ) Výnos Ministerstva financií Slovenskej republiky č. 312/2010 Z. z. o štandardoch pre informačné systémy verejnej správy. [↑](#footnote-ref-2)
2. ) § 13 výnosu Ministerstva financií Slovenskej republiky č. 312/2010 Z. z. o štandardoch pre informačné systémy verejnej správy. [↑](#footnote-ref-3)